Izraeli tudósok azt jósolják, hogy a világ korallzátonyai már akár 30 év múlva elkezdhetnek összeomlani. A tanulmányok alapján az óceánok egyre savasabbá válnak, mivel magukba szívják az ember által okozott szén-dioxid-kibocsátást. A Jeruzsálemi Héber Egyetem kutatói szerint ez sok korallszervezet számára megnehezíti a csontváz és egyéb kemény részek előállítását. A csapat Vörös-tengerben élő korallokkal kapcsolatos munkája valószínűsíti, hogy a fordulópont 30-70 éven belül várható. Ekkor a korallokat felemésztő eróziós erők túlszárnyalják majd az élőlények zátonyalkotó képességét.
A korallok veszélyben vannak az óceánok elsavasodása miatt.